Diari Oficial de la Generalitat Valenciana


Sumari del DOGV 1591, del 22-07-1991 (1991/822188)

RESOLUCIÓ de 31 de maig de 1991, del Director General de Producció i Industries Agràries sobre normes tècniques i de funcionament dels Agrupaments de Defensa Vegetal (ADV) i dels Agrupaments de Tractaments Integrats en l'Agricultura (ATRIA).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1591

Data del DOGV
:   22-07-1991

Secció del DOGV
:   ALTRES DISPOSICIONS

Número del document
:   1991/822188


Data del document
:   31-05-1991

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 31 de maig de 1991, del Director General de Producció i Indústries Agràries sobre normes tècniques i de funcionament dels Agrupaments de Defensa Vegetal (ADV) i dels Agrupaments de Tractaments Integrats en l'Agricultura (ATRIA).  
El bon funcionament dels ATRIA i dels ADV, regulats els primers per Ordre de 17 de novembre de 1989, del Ministeri d'Agricultura, Pesca i Alimentació i les segones per Ordres de 19 d'abril i de 23 de maig de 1990, requereix un seguiment continu de les activitats realitzades per aquests agrupaments, per part del Servei de Protecció dels Vegetals, per tal de donar-los l'assessorament i el suport escaient, per mitjà dels tècnics que dirigeixen els treballs als agrupaments.  
A fi de facilitar el bon enteniment entre les parts complicades, i també, aconseguir les finalitats perseguides, cal una regulació adequada mitjançant unes normes tècniques i de funcionament. Per això, resolc:  
Article primer Suport tècnic  
Els agrupaments rebran el suport adient dels tècnics del Servei de Protecció de Vegetals, i es realitzaran les visites periòdiques d'acord amb llurs necessitats.  
Així mateix, i amb caràcter periòdic, preferentment setmanal, l?enginyer especialista del servei en cada conreu convocarà els directors tècnics dels ATRIA i dels ADVS a fi d'efectuar el seguiment i la coordinació de les tasques.  
Quan s'establesquen o es constituesquen uns altres mecanismes tècnics de suport i de coordinació dels agrupaments, l'acció del Servei de Protecció de Vegetals es dirigirà preferentment per mitjà d'aquests de manera regular.  
Article segon. Informes  
Trimestralment, els directors tècnics dels agrupaments elaboraran un informe d'actuació en el qual es farà constar un resum de les activitats realitzades, situació fitosanitària dels conreus, i també els desplaçaments efectuats per raons de treball fora de l?àmbit territorial de l'agrupament, i presentarà fotocòpies dels justificants de les despeses susceptibles de subvenció.  
Aquests informes es trametran a les direccions territorials, en el termini màxim dels 15 dies següents, en finir cada trimestre.  
L'enginyer especialista en cada conreu donarà el seu parer sobre aquests informes, abans de l?enviament al Cap del Servei de Protecció de Vegetals.  
Anualment es redactarà una memòria en cadascun dels agrupaments, la qual reflectirà una avaluació tècnica i econòmica de la situació fitosanitària de les tasques realitzades i també el grau d'acceptació per part dels agricultors agrupats en aquest sistema de protecció.  
El termini màxim per a la presentació d'aquesta memòria serà de dos mesos a partir de la finalització de l'any.  
Des de la direcció territorial corresponent, l?enginyer especialista emetrà un informe valoratiu en el termini màxim de tres setmanes comptadores a partir de la data de lliurament de la memòria, a la qual s'adjuntarà per a la remissió al Cap del Servei de protecció de Vegetals.  
Article tercer. Control de despeses  
Les juntes dels agrupaments trametran a les respectives direccions territorials de la Conselleria d'Agricultura i Pesca els justificants de les despeses susceptibles de subvencions:  
a) Nòmines (incloent-hi la Seguretat Social) del personal tècnic contractat.  
b) Justificants de desplaçaments fora de l?àmbit territorial habitual de l'agrupament, incloent-hi les dietes, la locomoció i altres despeses imputables en aquesta qüestió.  
c) Factures del material tècnic adquirit per al desenvolupament de les tasques, sempre que s'hagen establert prèviament com a necessaris en les reunions de coordinació de les activitats. Només es podran adquirir determinats productes fitosanitaris d'especial interés per a la protecció integrada tals com feromones, biopreparats o d'altres, d?acord amb l?enginyer especialista de l'agrupament corresponent.  
Els agrupaments constituïts únicament en forma d'ATRIA només presentaran com a justificants els corresponents: a l'apartat a).  
Article quart. Curs de perfeccionament  
Als efectes indicats en l'article setè de l'Ordre de 19 d'abril de 1990, s'admetran els cursos de Protecció Integrada organitzats per la FECOAV i els master de Protecció Integrada organitzats per la Universitat Politècnica de València.  
Article cinqué. Termini de presentació  
Per a l'admissió d'un agrupament el primer any, la documentació corresponent s'haurà de lliurar en les direccions territorials de la Conselleria d'Agricultura i Pesca, abans del 31 de desembre de l'any anterior.  
València, 31 de maig de 1991. - El Director General de Producció i Indústries Agràries: Gonzalo Casanova López.  
ANNEX I  
Esquema dels informes trimestrals a presentar pels tècnics dels ATRIA i ADV  
Resum d'activitats  
- Seguiment dels cicles.  
- Assajos realitzats i experiències.  
- Consultes que s'han atès.  
- Tractaments recomanats. Tractaments efectuats.  
- Xerrades.  
- Altres activitats.  
Situació fitosanitària  
- Resum de la problemàtica fitosanitària de la zona.  
- Fitxes de camp (fotocòpies).  
- Fulls de compte (fotocòpies).  
- Comentaris sobre les incidències climatològiques.  
- Altres observacions d'interès.  
Despeses subvencionables  
- Relació de desplaçament (dietes, locomoció i inscripcions).  
- Relació de material adquirit. Previsió d'activitats i despeses per al proper trimestre  
ANNEX II  
Esquema de l'informe anual a presentar pels tècnics dels ATRIA i ADV  
Memòria  
1. Descripció i característiques de l'agrupament (constitució, ubicació, nombre de socis, conreus, superfícies i produccions).  
2. Problemàtica fitosanitària.  
3. Cicles biològics (metodologia del seguiment, gràfiques i comentaris).  
4. Assajos realitzats (enumeració, resum i conclusions).  
5. Tractaments realitzats (nombre total de tractaments, superfícies afectades per cada tractament, plagues a combatre, resultats, cost del tractament per unitat de superfície, comparació amb els tractaments clàssics a la zona).  
6. Resum de les activitats del tècnic (inspeccions de camp realitzades, consultes que s'han atès, xerrades informatives, visites realitzades fora de les zones i assistència a reunions i cursets).  
7. Relació del material subvencionat.  
8. Estudi econòmic (rendibilitat de l'agrupament).  
9. Conclusions.  
Annexos  
- Plànol de la situació.  
- Conreus. superfícies, varietats i patrons.  
- Fulls de compte de camp.  
- Fulls de compte de seguiment de cicles.  
- Assajos.  
- Tractaments.  
- Relació de productes emprats i llur valoració.  
- Relació de despeses del tècnic.  
- Dades climatològiques.  
- Relació de consultes.  
- Produccions. Rebuig i incidència de plagues.